Klokken 01:17 natten til søndag kom en gruppe op at skændes Murerens Bar i Svenstrup. Uenigheden fortsatte uden for, og det endte med, at en 23-årig mand med overlæg kørte ind i en gruppe på fire personer, hvorefter han flygtede fra stedet. To af personerne - en 58-årig mand og en 46-årig kvinde blev ramt og er nu bragt til Aalborg Universitetshospital, men der er ifølge Nordjyllands Politi ingen livstruende skader. Kort efter påkørslen bliver den 23-årige fører og tre medpassagerere standset af Nordjyllands Politi, og de er alle anholdt. Der er foretaget blodprøve af føreren, der også er sigtet for færdselsuheld med flugt, spirituskørsel og forsætlig påkørsel. I løbet af søndag foretog Nordjyllands Politi en række afhøringer. Søndag blev den 23-årige mand varetægtsfængslet i fire uger.
To personer er bragt til Aalborg Universitetshospital efter at være blevet påkørt af den 23-årig mand.